**מדברים גברים - הכשרה ייחודית לייצוג מותאם לגברים**

**בשיתוף ויצ"ו, הסיוע המשפטי ולשכת עורכי הדין**

3 מפגשים | ימי ראשון | 20:00-16:00

03.07.24 | 26.06.24 | 19.06.24 ימי רביעי

בית הפרקליט רח' שופן 1 ירושלים

₪ 300

קבלת תעודה בתום המפגשים

להרשמה לחצו כאן >>

עורכי דין רבים נפגשים במהלך הליך הייצוג המשפטי עם סוגיות של אלימות במשפחה, המשפיעות על ההליך המשפטי, מייצרות לעיתים שיח אגרסיבי ופוגעני, שלא רק שלא תורם להליך הייצוג, אלא עלול לפגוע בו.

המחירים של אלימות במשפחה הם כלכליים וחברתיים, בתוך הבית ומחוצה לו, והשפעתם נרחבת גם במעגלים שאינם קשורים לאלימות באופן ישיר- בריאותית, פיזית ונפשית, ומתוך כך משפיעה גם על אבדן ימי עבודה, תפקוד בעבודה, מערכת החינוך ועל קשרים חברתיים בכלל. השפעות האלימות במשפחה ברורות בהקשר הזוגי והמשפחתי, ולצערנו לעיתים אנו נחשפים גם למקרי קיצון של פגיעה ממשית בגוף ובנפש.

כיום, קיימת תמונה מדאיגה ביותר של מענה חסר לתמיכה נפשית בגברים בכלל ובתחום האלימות בפרט. עד כה התבסס מענה הולם לנשים הנפגעות מאלימות במשפחה. המענה לגברים הוא חסר עד לא קיים, גברים, פוגעים ונפגעים כאחד, זקוקים למענה נפשי וטיפולי הולם, כחלק ממענה נרחב והכרחי לטיפול ומיגור תופעת האלימות.

יש לנו אחריות חברתית, חינוכית ומקצועית למיגור תופעת האלימות במשפחה באופן כללי ולטיפול בגברים בפרט.

במהלך ההכשרה, נכיר את עולם הטיפול בתחום האלימות במשפחה והתפתחויות חדשניות בתחום, השפעת תחום זה על ההליך המשפטי, נדון בסוגיות משפטיות ואתיות בייצוג גברים הנמצאים במעגל האלימות ובהדגשת חשיבותו הייחודית של עורך הדין בהקשר זה, ניצור היכרות בסיסית עם עולם האלימות במשפחה ועם המצוקות השונות שחווים הגברים, וניתן כלים לעורכי הדין לייצוג משפטי מותאם ולעידודם של גברים לפנות לקבלת עזרה.

מפגש 1 – 19.6.24

**אלימות במשפחה - יסודות**

מושגי יסוד, זיהוי ומסוכנות

השפעה על ההליך המשפטי ויחסי עו"ד לקוח

דילמות מקצועיות

מפגש 2 – 26.6.24

**תפקיד העו"ד, התנהלות בבית המשפט, עריכת דין טיפולית**

כיצד האלימות "משתמשת" בהליך המשפטי וביחסי עו"ד לקוח

התאמת הייצוג המשפטי במקרים של אלימות במשפחה

עריכת דין חברתית ועריכת דין טיפולית ותפקיד העו"ד

מפגש 3 – 3.7.24

**פרקטיקה, בין הליך טיפולי לייצוג משפטי**

כלים לשיח עם גברים הנמצאים במעגל האלימות- התמודדות עם התנגדות וחסמים

איפה עובר הגבול- בין תפקיד עורך הדין והצורך לערב גורמים נוספים

ויצירת מנגנון של התייעצות מקצועית

היכרות עם אמנת השירות וחתימה על האמנה